Zmluva o poskytnutí poradenstva vo verejnom obstarávaní

uzatvorená podľa § 269 ods. 2 a nasl. Obchodného zákonníka

(ďalej v texte iba „Zmluva“)

**Článok I**

**Zmluvné strany**

|  |  |
| --- | --- |
| **Dodávateľ:** | Názov: obstaraj.to, s.r.o.  So sídlom: Karpatské námestie 10/A, 831 06 Bratislava  Zastúpený: Ing. Igor Tomeček  IČO: 50711709  IČ DPH: -  DIČ: 2120448979  IBAN: SK3883300000001323003  e-mail: chcemsluzby@obstarajto.sk  mobil: 0950 429 112  (ďalej len „Dodávateľ“) |
|  |  |
| **Objednávateľ:** | Názov: Obec Stožok  So sídlom: Obecný úrad, Stožok 47, 962 12 Detva  Zastúpený: Bc. Darina Petrincová, starostka  IČO: 00320293  IČ DPH: -  DIČ: 2021318750  IBAN: SK62 0900 0000 0000 7164 4348  e-mail: starostka@stozok.sk  telefón: 0915 959 920  (ďalej len „Objednávateľ“) | |
|  |  | |

# Článok II

**Úvodné ustanovenia**

1. Predmetom tejto Zmluvy je poradenstvo vo verejnom obstarávaní a zabezpečenie realizácie postupu verejného obstarávania v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“) Dodávateľom pre Objednávateľa v rozsahu a podľa podmienok dohodnutých v tejto zmluve.
2. Predmetom zákazky je zákazka na dodanie tovaru s názvom: Obstaranie vybavenia pre odpadové hospodárstvo obce Stožok a zákazka s názvom: Zabezpečenie stavebných prác pre odpadové hospodárstvo obce Stožok.
3. Verejné obstarávanie je financované prostredníctvom výzvy: 33. výzva zameraná na triedený zber komunálnych odpadov, mechanicko-biologickú úpravu zmesového komunálneho odpadu a zhodnocovanie biologicky rozložiteľných komunálnych odpadov v ostatných regiónoch; názov projektu: -, percentuálny podiel NFP vo výške 95%.
4. Pod poradenstvom v rámci zabezpečenia realizácie postupu verejného obstarávania sa rozumie: súčinnosť, konzultácie a vysvetľovanie prebiehajúcich procesov počas tohto postupu.
5. Pokiaľ sa zmluvné strany nedohodnú inak, činnosť Dodávateľa na postupe verejného obstarávania podľa tejto Zmluvy sa považuje za ukončenú:
6. zaslaním informácie o úspešnosti/neúspešnosti uchádzačom (pričom Dodávateľ je v súčinnosti s Objednávateľom povinný následne zverejniť všetky potrebné informácie v profile verejného obstarávateľa v súlade so ZVO, ak mu ich Objednávateľ poskytne resp. ak si ich Objednávateľ nezverejní sám) alebo
7. zrušením postupu verejného obstarávania na podnet Objednávateľa alebo
8. odstúpením od zmluvy zo strany Dodávateľa alebo
9. odstúpením od tejto zmluvy zo strany Objednávateľa
10. Zmluvné strany sa výslovne dohodli, že proces riadenia podpisu a negociácie zmluvy medzi Objednávateľom a úspešným uchádzačom z postupu verejného obstarávania ~~spadá~~/nespadá do predmetu tejto Zmluvy, pokiaľ sa zmluvné strany nedohodli inak.
11. Miestom pre poskytovanie poradenstva a služieb v Zmysle tejto zmluvy je sídlo Dodávateľa a/alebo sídlo Objednávateľa, pokiaľ sa zmluvné strany nedohodli inak.

**Článok III**

###### Práva a povinnosti zmluvných strán

1. Dodávateľ sa pre Objednávateľa zaväzuje vykonať nasledovné činnosti zahrnuté v dohodnutej odmene podľa článku IV. bod 1 tejto zmluvy, a to:
2. vykonať prieskum na zistenie predpokladanej hodnoty zákazky v súlade so ZVO na základe podkladov poskytnutých Objednávateľom
3. pripraviť oznámenie o vyhlásení verejného obstarávania/výzvu na predkladanie ponúk a pod. a zaslať do publikačných úradov príslušných vestníkov alebo ekvivalent ,
4. pripraviť súťažné podklady podľa pokynov Objednávateľa tak, aby boli v súlade so ZVO a inými právnymi predpismi, v súčinnosti s Objednávateľom priebežne pripravovať odpovede na prípadné žiadosti o vysvetlenia a zverejniť ich v profile verejného obstarávateľa
5. v súčinnosti s Objednávateľom priebežne pripravovať inú dokumentáciu v súlade so ZVO, ktorá sprevádza proces verejného obstarávania a pripravovať túto dokumentáciu na archiváciu,
6. v súčinnosti s Objednávateľom vyzývať uchádzačov na vysvetlenia predložených dokladov alebo ponúk, ak relevantné
7. administratívne vypracovanie zápisníc v súlade so ZVO a v súlade so závermi komisie stanovenej Objednávateľom a na základe jej podkladov
8. zabezpečiť kompletný proces elektronickej aukcie a zrealizovať ju v mene Objednávateľa, ak relevantné
9. vyhodnotiť výsledok elektronickej aukcie, identifikovať úspešného uchádzača a zabezpečiť dokumentáciu s tým súvisiacu, ak relevantné
10. odovzdať kompletný spis o verejnom obstarávaní Objednávateľovi pre účely archivácie po zaplatení odmeny Objednávateľom Dodávateľovi v počte 2ks.
11. zverejniť v mene Objednávateľa a s jeho súčinnosťou oznámenie o výsledku verejného obstarávania a ostatné relevantné dokumenty
12. zabezpečiť komunikáciu s uchádzačmi v nevyhnutnom rozsahu v súlade so ZVO, zabezpečiť komunikáciu s UVO, s RO/SORO a s inými relevantnými inštitúciami v súlade so ZVO a v súlade s pokynmi Objednávateľa, ak to nie je dohodnuté inak,
13. v súčinnosti s Objednávateľom pripraviť odpovede na prípadné žiadosti o nápravu alebo námietky
14. vypracovanie zmluvy, ktorá bude súčasťou súťažných podkladov a bude podpísaná s úspešným uchádzačom ako výsledok verejného obstarávania.
15. Iné konzultačné a poradenské činnosti v súlade so ZVO, ktoré nespadajú do odmeny uvedenej v čl. IV bod 1:
16. zastupovanie Objednávateľa v súlade so ZVO na stretnutiach a/alebo prerokovaniach na UVO
17. zastupovanie Objednávateľa v súlade so ZVO na stretnutiach a/alebo prerokovaniach na SORO/RO
18. zastupovanie Objednávateľa v súlade so ZVO na stretnutiach a/alebo prerokovaniach na akýchkoľvek iných úradoch okrem písm. a. a b. tohto bodu.
19. Objednávateľ sa zaväzuje:
20. poskytnúť Dodávateľovi všetku súčinnosť pri vykonávaní jeho povinností podľa tejto Zmluvy a odovzdať východiskové informácie, dokumenty a podklady, ktoré potrebuje k výkonu svojich povinností,
21. zaplatiť Dodávateľovi odmenu podľa čl. IV. tejto zmluvy.
22. dodržiavať všetky ustanovenia tejto zmluvy
23. Dodávateľ sa zaväzuje:
24. poskytnúť Objednávateľovi všetku súčinnosť pri vykonávaní jeho povinností podľa tejto Zmluvy
25. priebežne informovať Objednávateľa o jednotlivých úkonoch vykonaných v procese verejného obstarávania e-mailom
26. postupovať v súlade s touto zmluvou a v súlade s pokynmi Objednávateľa podľa tejto zmluvy
27. Objednávateľ je povinný stanoviť kontaktnú osobu na strane Objednávateľa, ktorá je v plnej miere zodpovedná za poskytovanie informácií Dodávateľovi. Osoba zodpovedná na strane Objednávateľa: Bc. Darina Petrincová; starostka@stozok.sk; +421915959920.
28. Prevádzková doba Objednávateľa: Pracovné dni Pondelok až Piatok, od 8:00 do 16:00 hod., prevádzková doba Dodávateľa: v pracovné dni od 09:00 do 17:00.

**Článok IV**

**Odmena**

1. Dodávateľovi vzniká za výkon činností podľa tejto zmluvy odmena vo výške 3.500,- Eur (slovom tritisícpäťsto Eur), pričom sú v nej zahrnuté všetky výdavky, súvisiace s poradenstvom a zabezpečením postupu verejného obstarávania, okrem článku III. bod 2 tejto zmluvy.
2. Pri úkonoch v zmysle článku III. bod 2 je odmena 25,- Eur/hod.
3. Objednávateľ sa zaväzuje uhradiť Dodávateľovi odmenu na základe faktúr vystavených a doručených Objednávateľovi v lehote splatnosti 30 kalendárnych dní odo dňa vystavenia faktúry. Zmluvné strany sa dohodli, že odmena bude fakturovaná čiastkovo v 2 splátkach nasledovne:
4. splátku v hodnote 80% z odmeny bude dodávateľ fakturovať do 3 dní po odoslaní oznámenia o vyhlásení verejného obstarávania vo vestníku verejného obstarávania alebo ekvivalentom úkone predstavujúcom začatie verejného obstarávania v zmysle ZVO, ako napríklad odoslanie/zverejnenie výzvy na predloženie cenových ponúk uchádzačov.
5. splátku v hodnote 20% z odmeny bude dodávateľ fakturovať do 3 dní odo dňa odoslania informácie o výsledku uchádzačom resp. odo dňa zaslania informácie o zrušení postupu zákazky
6. V prípade omeškania Objednávateľa so zaplatením riadne vystavenej faktúry Dodávateľa je Objednávateľ povinný zaplatiť Dodávateľovi zmluvnú pokutu vo výške 0,05% z fakturovanej sumy za každý, i začatý deň omeškania.
7. Faktúra musí obsahovať okrem náležitostí podľa Príslušných právnych predpisov nasledujúce náležitosti (ak relevantné):
8. Identifikácia žiadosti/projektu resp. Zmluvy o poskytnutí NFP podľa zadania Objednávateľa
9. V prípade, ak verejný obstarávateľ požaduje po zrušení zákazky jej opakovanie a zákazka bola zrušená z dôvodu na strane Objednávateľa, Dodávateľ po dohode s Objednávateľom zopakuje verejné obstarávanie za odmenu vo výške 85% percent z ceny uvedenej v bode 1 tohto článku. Za takéto dôvody sa považuje najmä: zrušenie/neoverenie procesu verejného obstarávania z dôvodu nedostatočného a/alebo nesprávneho opisu predmetu zákazky, zrušenie z dôvodu nesprávnej a/alebo relatívne alebo absolútne neplatnej zmluvy resp. niektorých ustanovení zmluvy, ktorá má byť podpísaná s úspešným uchádzačom, zrušenie z dôvodu nesprávneho a/alebo mylného konania Dodávateľa, ktorý konal podľa pokynov Objednávateľa, ktoré sú v rozpore so zákonom o verejnom obstarávaní alebo s inými zákonmi a na ktoré vopred Objednávateľa upozornil a/alebo neupozornil, ak nemal o nich vedomosť, zrušenie z dôvodu vis maior, zrušenie z dôvodu neposkytnutia súčinnosti Objednávateľa Dodávateľovi atď.
10. V prípade, ak Objednávateľ požaduje po zrušení zákazky jej opakovanie a zákazka bola zrušená z dôvodu na strane Dodávateľa /procesné pochybenie bez zavinenia Objednávateľa/, Dodávateľ zopakuje verejné obstarávanie bez nároku na Odmenu. Za takéto dôvody sa považuje: nedodržanie lehôt stanovených zákonom o verejnom obstarávaní, nesprávne a/alebo bezdôvodné vylúčenie uchádzača a/alebo ponuky uchádzača z procesu verejného obstarávania v rozpore so ZVO, nedodržanie postupu a limitov stanovených ZVO.

**Článok V**

**Zodpovednosť zmluvných strán**

1. Dodávateľ a Objednávateľ sa dohodli, že Objednávateľ zodpovedá najmä za:
   1. informácie a podklady poskytnuté Dodávateľovi v plnom rozsahu,
   2. komunikáciu s poskytovateľom finančných prostriedkov a s inými inštitúciami ak ide mimo Dodávateľa,
   3. vyjadrenia v médiách v súvislosti s procesom verejného obstarávania,
   4. všetky úkony a komunikáciu súvisiacu s Centrálnym koordinačným orgánom, s Európskou Komisiou, s OLAF atď, pokiaľ nie je dohodnuté inak,
   5. stanovenie odbornej komisie v súlade so ZVO a za ich činnosť,
   6. proces verejného obstarávania voči tretím osobám a inštitúciám.
2. Dodávateľ a Objednávateľ sa dohodli, že Dodávateľ zodpovedá za:
   1. zapracovanie informácií a podkladov poskytnutých Objednávateľom v procese verejného obstarávania,
   2. správnosť proces verejného obstarávania voči Objednávateľovi,
   3. dodržiavanie ustanovení platných zákonov a súvisiacich predpisov, všeobecné záväzné predpisy a ustanovenia tejto zmluvy a budú sa riadiť predloženými podkladmi a pokynmi Objednávateľa,
   4. doručenie faktúry Objednávateľovi na zaplatenie odmeny v zmysle čl. IV,
   5. informovanie Objednávateľa o predpokladanom počte hodín a o predpokladanej odmene pri činnostiach uvedených v čl. III bod 2 tejto zmluvy,
   6. objektívne informovanie Objednávateľa v procese verejného obstarávania e-mailom.
3. Dodávateľ a Objednávateľ sa dohodli, že Dodávateľ nezodpovedá za:
   1. akékoľvek finančné postihy a sankcie a pokuty ako aj iné nezrovnalosti po schválení procesu verejného obstarávania poskytovateľom finančných prostriedkov a po ukončení tejto zmluvy,
   2. nesprávne a/alebo nedostatočné a/alebo nepravdivé informácie a podklady poskytnuté Objednávateľom,
   3. správnosť a presnosť opisu predmetu zákazky, za správnosť technických parametrov predmetu verejného obstarávania a za akékoľvek postihy s tým súvisiace,
   4. rozpor informácií uvedených vo verejnom obstarávaní so zmluvou o NFP,
   5. nezodpovedá za stanovenie členov komisie v súlade so ZVO a nie je povinný byť členom komisie,
   6. za odbornosť a vzdelanie členov komisie v súlade so ZVO ani za činnosť.
4. V prípade porušenia povinnosti podľa tejto Zmluvy Dodávateľom alebo v prípade konania resp. nekonania Dodávateľa, ktoré bude mať za následok vznik záväzku Objednávateľa uhradiť, splatiť alebo poskytnúť akékoľvek plnenie tretej osobe, je Objednávateľ oprávnený požadovať od Dodávateľa zaplatenie zmluvnej pokuty vo výške do 3.500 EUR.

**Článok VI**

**Záverečné ustanovenia**

1. Táto Zmluva sa uzatvára na dobu určitú, a to odo dňa podpisu tejto zmluvy do ukončenia postupu verejného obstarávania podľa čl. II ods. 4. tejto zmluvy.
2. Obidve zmluvné strany sú oprávnené túto zmluvu kedykoľvek a z akéhokoľvek dôvodu vypovedať písomnou výpoveďou doručenou druhej strane. Výpovedná lehota je 7 kalendárnych dní, pričom začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane.
3. V prípade výpovede je Dodávateľ povinný upozorniť Objednávateľa na všetky opatrenia potrebné na to, aby sa zabránilo vzniku škody hroziacej Objednávateľovi nedokončením jednotlivých fáz verejného obstarávania objednaných Objednávateľom podľa tejto Zmluvy.
4. Ak dôjde k ukončeniu tejto Zmluvy v dôsledku výpovede, Dodávateľ je povinný na požiadanie Objednávateľa vrátiť mu ku dňu uplynutia výpovednej lehoty všetky písomnosti spojené s postupom verejného obstarávania, tzv. dokumentáciu pre verejné obstarávanie. Výpoveďou nezaniká Dodávateľovi právo na odmenu podľa čl. IV.
5. Ukončenie zmluvného vzťahu nezbavuje žiadneho účastníka zmluvy povinnosť vysporiadať záväzky, ktoré vznikli počas trvania zmluvy.
6. Zmluvné strany sa dohodli, že táto zmluva je predmetom obchodného tajomstva a budú zachovávať mlčanlivosť o údajoch a skutočnostiach, s ktorými sa oboznámia pri plnení tejto zmluvy a skutočnostiach uvedených v  tejto zmluve s tým, že nebudú použité na akýkoľvek iný než zmluvný účel a nebudú poskytnuté tretej osobe a ani nebude tretím osobám umožnený prístup k nim.
7. Zmluvné strany berú na vedomie, že v prípade potreby budú musieť strpieť výkon kontroly/audit/overenia súvisiaceho s dodávaným služieb kedykoľvek počas platnosti a účinnosti tejto Zmluvy, a to oprávnenými osobami a poskytnúť im všetku potrebnú súčinnosť. Oprávnenými osobami na výkon kontroly/auditu sú najmä:
8. Riadiace orgány a ním poverené osoby
9. Útvar následnej finančnej kontroly a nimi poverené osoby;
10. Najvyšší kontrolný úrad SR, príslušná Správa finančnej kontroly, Certifikačný orgán  a nimi poverené osoby,
11. Orgán auditu, jeho spolupracujúce orgány a nimi poverené osoby,
12. Splnomocnení zástupcovia Európskej Komisie a Európskeho dvora audítorov,
13. Osoby prizvané orgánmi uvedenými v písm. a) až d) v súlade s príslušnými právnymi predpismi SR  a EÚ.
14. Dodávateľ nezodpovedá za následné korekcie, pokuty a iné poplatky požadované a/alebo uložené poskytovateľom finančných prostriedkov a tretími osobami po schválení verejného obstarávania poskytovateľom finančných prostriedkov.
15. Dodávateľ nezodpovedá za finančnú stratu, vzniknutú škodu (majetkovú a/alebo nemajetkovú), náklady alebo výdavky, ktoré vznikli Objednávateľovi v dôsledku toho, že súhlasil s uplatnením korekcie navrhnutej poskytovateľom finančného príspevku v nadväznosti na zistenia poskytovateľa finančného príspevku v rámci procesu ex-ante kontroly verejného obstarávania, pričom požaduje od Dodávateľa pokračovať v plnení podľa tejto Zmluvy, bez možnosti zmluvných strán odstrániť prekážky, ktoré poskytovateľ finančného príspevku identifikoval a na základe ktorých navrhol uplatnenie finančnej korekcie.
16. Dodávateľ vyhlasuje, že pri výklade predpisov platných v SR ( najmä zákonov, všeobecne záväzných nariadení, metodických usmernení Úradu pre verejné obstarávanie a iných úradov, odporúčaní a stanovísk), pri ktorých môže dochádzať k nezrovnalostiam a/alebo konfliktom medzi výkladom zo strany príslušných úradov na jednej strane a výkladom a/alebo závermi Dodávateľa, resp. inými obhájiteľnými stanoviskami na strane druhej, a v prípade aplikácie nejasných a nejednoznačných ustanovení takýchto predpisov – najmä tých, ktoré pripúšťajú rôzny a/alebo nejednoznačný výklad, sa bude Dodávateľ pri poskytovaní poradenstva riadiť a vychádzať zo všeobecne dostupných informácií, stanovísk a záverov k uplatňovaniu a výkladu týchto predpisov. Dodávateľ prehlasuje, že vynaloží maximálne možné úsilie, aby sa oboznámil so všetkými dostupnými informáciami. Objednávateľ berie na vedomie, že akékoľvek závery a stanoviská Dodávateľa v týchto otázkach nemôžu byť považované za definitívny a záväzný výklad právnych predpisov a Dodávateľ nemôže zaručiť, že príslušné úrady alebo iné orgány verejnej moci budú so závermi, stanoviskami a interpretáciou Dodávateľa plne súhlasiť. Objednávateľ berie na vedomie, že záväzný výklad právnych predpisov vykonávajú výlučne súdy v SR.

Dodávateľ nezodpovedá za stratu, škodu, náklady alebo výdavky, ktoré vznikli Objednávateľovi v dôsledku toho, že Dodávateľ založil poskytovanie poradenstva na takom výklade právnych predpisov.

1. Objednávateľ a Dodávateľ sú povinní plniť si všetky záväzky vyplývajúce z tejto zmluvy neodkladne v súlade s dobrými mravmi.
2. V prípade akýchkoľvek nejasností a rozporov sa zmluvné strany zaväzujú riešiť ich mimosúdnou dohodou v súlade s platnými právnymi predpismi a v súlade s dobrými mravmi.
3. Zmluvné strany sa zaväzujú poskytovať si maximálnu súčinnosť pri plnení práv a povinností vyplývajúcich z tejto zmluvy.
4. Dodávateľ je oprávnený, za účelom plnenia tejto Zmluvy, spolupracovať s tretími osobami, pričom Dodávateľ zodpovedá za riadne poskytnutie Služieb rovnako, ako keby Služby poskytol sám.
5. Túto Zmluvu je možné meniť a doplniť len na základe vzájomnej dohody Zmluvných strán formou písomných dodatkov k tejto Zmluve.
6. Zmluvné strany sa dohodli, že všetky ústne a/alebo písomné dohody uzavreté zmluvnými stranami pred podpisom tejto zmluvy sa nahrádzajú touto zmluvou v plnom rozsahu. Platnosť, účinnosť a záväzky vyplývajúce z takýchto dohôd zanikajú v plnom rozsahu, pokiaľ v tejto zmluve nie je ustanovené inak.
7. Táto Zmluva nadobúda platnosť dňom jej podpísania obidvomi Zmluvnými stranami a účinnosť deň po zverejnení na webovom sídle objednávateľa. Je vyhotovená v dvoch vyhotoveniach, z ktorých každá strana obdrží po jednom vyhotovení.
8. Zmluvné strany vyhlasujú, že túto zmluvu uzavreli slobodne a vážne, prečítali ju, porozumeli jej a nemajú proti jej obsahu a forme žiadne námietky, čo potvrdzujú vlastnoručnými podpismi.

V ........................, dňa ..................... V ......................, dňa .........................

Dodávateľ: Objednávateľ:

|  |  |  |
| --- | --- | --- |
| Ing. Igor Tomeček  konateľ obstaraj.to, s.r.o. |  | Bc. Darina Petrincová  starostka obce |